**Rondelul bunului Prieten.**

*Flavius Laurian Duverna*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Rondelul bunului Prieten

Cel mai bun prieten pe pământ,

Ca Domnul,... nimenea nu este,

El durerea ta ţi-o-mpărtăşeşte,

El îţi dă speranţă, prin Cuvânt!

Fii tare, la orice batere de vânt

Căci El paşii vieţii ţi-i călăuzeşte!

Cel mai bun prieten pe pământ,

Ca Domnul,... nimenea nu este.

Către El, te-ndreaptă cu avânt

Şi tot dorul tău Lui povesteşte,

El, de la Tronul Său prea sfânt

Te aude şi dorinţa-ţi împlineşte!

Cel mai bun prieten pe pământ,

Ca Domnul,... nimenea nu este!

Flavius Laurian Duverna

26 aprilie 2015